אסתי זקהיים

אסתר (אסתי) זקהיים גראוס (נולדה ב-16 בנובמבר 1965 בתל אביב) היא שחקנית תיאטרון, טלוויזיה וקולנוע ישראלית, זוכת שני פרסי אופיר. כיהנה כיושבת ראש שח"ם - ארגון השחקנים בישראל בשנים 2016–2021. זקהיים למדה בתיכון תלמה ילין בגבעתיים במגמת התיאטרון. את שירותה בצה"ל עשתה בתחנת הרדיו גלי צה"ל, שם הפיקה מגוון תוכניות בידור. לאחר סיום שירותה הצבאי סיימה לימודי משחק באוניברסיטת תל אביב, ועברה להתגורר בלונדון במטרה ללמוד משחק בבית הספר למשחק "Academy of Live and Recorded Arts". עם שובה לישראל, קיבלה את תפקידה הראשון בסרט הקולנוע "אבא גנוב 2" לצד יהודה ברקן ואריה אליאס. לאחר ששיחקה במספר משמעותי של סרטים קצרים, שיחקה בשנת 1995 בסרטו עטור השבחים של שמי זרחין "לילסדה" לצד אלון אבוטבול וגילה אלמגור, וזכתה עבור משחקה בפרס אוסקר ישראלי על משחק משני נשי. בשנת 1996 השתתפה זקהיים בקלטת הילדים "גומות החן של זוהר" בתפקיד אמא של זוהר, ובסדרת הטלוויזיה "קפה פריז". אולם אחד מתפקידיה המשמעותיים והזכורים ביותר היה בשנת 1997, בסרטה של ג'ולי שלז, "עפולה אקספרס", בו שיחקה בתפקיד הראשי לצד צביקה הדר. "עפולה אקספרס" זכה בפרסים רבים, בהם פרס אופיר לשחקנית הראשית הטובה ביותר עבור זקהיים. בשנת 1998 כיכבה זקהיים, לצד אפרת בן צור ושירה גפן, בסדרת הטלוויזיה "20 פלוס", ולצד מירב גרובר בסרט "דשאים סגולים". בשנת 2001 שיחקה בסרט הטלוויזיה "1000 קלוריות" לצד דלית קהן, וב-2002 בסדרת הטלוויזיה "טיפול נמרץ", שזכתה להצלחה ושודרה לאורך שתי עונות, לצד עמוס לביא ומיכל ינאי. בשנת 2003 שיחקה זקהיים בסרט המצליח ועטור הפרסים הבינלאומיים של שמי זרחין "הכוכבים של שלומי" לצד אריה אליאס ואסי כהן. בשנת 2004 השתתפה זקהיים בקלטת הילדים "פיית הקסם" בתפקיד אמא של טל. באותה תקופה החלה ללמד משחק בבית צבי, קידמה את קמפיין האופנה של "עונות" והשתתפה בקלטות ילדים מצליחות. כמו כן, הנחתה את תוכנית הטלוויזיה "זמן הורים" בטלוויזיה החינוכית. זקהיים השתתפה במספר הצגות, ביניהן "סדקים" בפסטיבל עכו, "הקונצרט" מאת גורן אגמון בתיאטרון בית ליסין, "שירה לוין חיה ומתה בתל אביב" בתיאטרונטו, "איפה תיקי" בפסטיבל הרמת מסך, "רעב" ו"אלוורה" בתיאטרון תמונע, "נייר צלופן" ב"תיאטרון האחר" של אקים ישראל. ב-2009 שיחקה בסרט מסע קומי קצר בשם "רעבות בערבות", שם גילמה דמות ראשית, לצד עירית בנדק ומיה אלחרר. ב-2011 שיחקה בסדרת הטלוויזיה "אליפים" שעובדה על פי הספר שכתבה אסתר שטרייט-וורצל. בשנת 2012 השתתפה בתוכנית "רוקדים עם כוכבים". בשנת 2013 שיחקה בעונה הראשונה של הסדרה "חברות" את אילנה. ב-2016 הוקרנה הקומדיה "יורשים חסרי בושה" מאת אדיבה גפן, בה השתתפה לצד ניצה שאול וענת ברזילי. החל מספטמבר 2016 מכהנת כיושבת ראש הוועד המנהל של שח"ם - ארגון השחקנים בישראל. בשנת 2018 השתתפה בתפקיד קטן בסרטו של הבמאי אבי נשר, "סיפור אחר". בשנת 2020 החלה לדבב בסדרת הטלוויזיה "רוקטיר" את דמותה של לוסיל, כאשר זהו תפקיד הדיבוב הראשון שלה. זקהיים עורכת טקסי נישואים אזרחיים לזוגות שאינם מעוניינים בטקס דתי או כאלה שאינם יכולים לבוא בברית הנישואין במדינת ישראל, כמו זוגות הומוסקסואלים. ב-1998 קיבלה את אות המתנדב מטעם שר העבודה והרווחה, יחד עם אמה ורדה זקהיים, יו"ר עמותת ליל"ך, וסבה משה פרנקל, ממקימי מגן דוד אדום בישראל. זקהיים היא חברת מפלגת מרצ ואף הוצבה במקום ה-106 ברשימת המפלגה בבחירות לכנסת השבע עשרה (2006), ובמקום ה-93 בבחירות לכנסת התשע עשרה ב-2013. בינואר 2015 הוצבה במקום ה-94 בבחירות לכנסת העשרים והשתתפה בתשדירי התעמולה של המפלגה. לקראת הבחירות לרשויות המקומיות בשנת 2013, שובצה במקום ה-56 והלא-ריאלי ברשימת מרצ למועצת עיריית תל אביב-יפו. בשנת 2023 הוענק לה פרס לנדאו לאמנויות הבמה. זקהיים נשואה לאלחנדרו גראוס ואם לשלושה. מתגוררת בתל אביב. אחיה היה אמן המיצג דן זקהיים. 1989 - "אבא גנוב 2" בתפקיד אתי 1994 - "טיול אשת לוט" (סרט קצר) 1994 - "שירת הסירנה" בתפקיד האורחת במסיבה 1995 - "לילסדה" בתפקיד דליה 1996 - "קפה פריז" בתפקיד נורית (סדרת טלוויזיה) 1996 - "גומות החן של זוהר" (קלטת ילדים) בתפקיד אמא של זוהר 1998 - "דשאים סגולים" בתפקיד שפרה 1999 - "20 פלוס" בתפקיד שפרה (סדרת טלוויזיה) 1999 - "עפולה אקספרס" בתפקיד בתיה 2001 - "1000 קלוריות" בתפקיד אביגיל (סרט טלוויזיה) 2002 - "טיפול נמרץ" (סדרת טלוויזיה) 2003 - "הכוכבים של שלומי" בתפקיד אמא של שלומי - רוחמה בן דיין 2004 - "פיית הקסם" (קלטת ילדים) בתפקיד אמא של טל 2010 - "החלוקה" בתפקיד יעל (סרט קצר) 2011 - "אליפים" בתפקיד ריבה (סדרת טלוויזיה) 2011 - "מבול" 2011 - "עדות" 2012 - "ברקיע החמישי" 2013 - "חברות" בתפקיד אילנה 2016 - "אלישע" בתפקיד אסתר 2017 - "מסע הטבעת" 2018 - "שמעלקי" 2018 - "סיפור אחר" 2020 - "רוקטיר" בתפקיד לוסיל (דיבוב) 2020 - "קיבוצניקים" 2022 - "השתיקה" 2022 - "ולנטינוס" 2023 - "מלאך משחית" 2024 - "תמונות יפואיות" אסתי זקהיים, ברשת החברתית פייסבוק אסתי זקהיים, במיזם "אישים" לתיעוד היצירה הישראלית אסתי זקהיים, במסד הנתונים הקולנועיים IMDb (באנגלית) אסתי זקהיים, באתר "אידיבי", מאגר הידע העברי לקולנוע ישראלי ועולמי אסתי זקהיים, באתר ספר הקולנוע הישראלי אסתי זקהיים, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב אסתי זקהיים, באתר "הבמה" אדמית פרא, אסתר המלקה, באתר אדמה, 23 במרץ 2005 אלון הדר, מלכת אסתי: אסתי זקהיים בראיון חשוף, באתר nrg‏, 11 בפברואר 2012 יורם יובל, שיחת נפש עם אסתר זקהיים, החינוכית, 10 באוקטובר 2012 חגית גינזבורג‏, אסתי זקהיים: "אני בכלל לא רוצה להיות מפורסמת", באתר וואלה, 14 באוקטובר 2012 קובי מידן, ‏"אנשים בלילה" עם אסתי זקהיים, באתר iCast‏, 12 במרץ 2013 קארין ארד, הדרך שלא נבחרה: מהו חלומה האמיתי של אסתי זקהיים?, באתר Xnet‏, 5 בינואר 2014 אבישי מתיה, ‏חגיגות היובל: אסתי זקהיים בת 50 ונשבעת לא להתחנף לאף אחד, באתר מעריב אונליין, 25 בנובמבר 2015 רואי פרסול, ‏אסתי זקהיים: "צריך לעצור את ההסתה לפני שתהיה פה מלחמת אחים", באתר מעריב אונליין, 13 ביולי 2017 אילן טל, אסתי זקהיים: "המשחק מחזיק אותי מאוזנת נפשית", באתר ynet, 13 באוגוסט 2017 איה חיות, "אני שמנה, ג'ינג'ית ובגיל העמידה, אין כמעט תפקידים לנשים כמוני", באתר הארץ, 5 במרץ 2019 טליה לוין, ‏אסתי זקהיים: "המורה אמרה שלא אהיה שחקנית, זה שבר אותי. למה האמנתי?", באתר מעריב אונליין, 4 באפריל 2019 יואב בירנברג, "קל ליפול לאבל ולדמעות, השעות היחידות שלא חשבתי על המוות של אחי היו בהפגנות", באתר "ידיעות אחרונות", 13 באוגוסט 2020 שיר זיו, אסתי זקהיים: "החיים הם ממילא טרגדיה, אז למה לא לעשות מהם קומדיה?", באתר ישראל היום, 3 בדצמבר 2020 נועה פרייס‏, יו"ר שח"ם החדשה: השחקנית אסתי זקהיים, באתר וואלה, 7 בספטמבר 2016 שגיא בן נון‏, צילומי הסדרה "נעלמים" פוצצו: "לא נותנים לשחקנים מים ואוכל", באתר וואלה, 9 ביולי 2017 פרסי אמנויות ומדעים - אסתי זקהיים, באתר מפעל הפיס